પાછળથી આરઝી હકૂમતે ભાગેડુ નવાબ અને દિવાન બન્નેની કચેરીમાં તપાસ કરતાં તે બન્નેનો મહમદઅલી ઝીણા સાથેનો પત્રવ્યવહાર હાથ લાગ્યો તેમાં આ આખું કાવતરું કેવી વ્યવસ્થિત રીતે ઘડાયું હતું તેની વિગતો મળી આવી હતી. મહમદઅલી સાહેબે જૂનાગઢને લશ્કરી મદદ મોકલવા અંગે પોતાના પત્રમાં સ્પષ્ટ લખ્યું હતું કે ‘Veraval is not far from Karachi’. દિવાન સાહેબ શાહનવાઝ ભુટ્ટોએ પાકિસ્તાન પર લખેલા પત્રમાં જણાવ્યું હતું કે ‘I consider that no sacrifice is too great to preserve the prestige, honour and rule of His Highness (i.e. Nawab) and to protect Islam and the Muslims of Kathiawar’.